ขบวนการโลกจักรกล เซ็นไคเจอร์

ขบวนการโลกจักรกล เซ็นไคเจอร์ หรือในชื่อภาษาญี่ปุ่น คิไคเซ็นไต เซ็นไคเจอร์  เป็นละครโทคุซัทสึชุดของซูเปอร์เซ็นไตซีรีส์ ลำดับที่ 45 ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 7 มีนาคม ค.ศ. 2021 จนถึงวันที่ 27 กุมภาพันธ์ ค.ศ. 2022 มีจำนวนตอนทั้งหมด 49 ตอน
== ประวัติ ==
ขบวนการโลกจักรกล เซ็นไคเจอร์ เป็นผลงานซูเปอร์เซ็นไตซีรีส์ ลำดับที่ 45 โดยแนวคิดหลักคือการนำธีมหลักของขบวนการในอดีตมารวมกัน ทั้งนี้ได้มีแนวคิดใหม่นั่นคือสมาชิกมีมนุษย์ 1 คน สมาชิกที่เป็นหุ่นยนต์ 4 คน และมีสโลแกนประจำเรื่องคือ ลุยสุดขีด...เต็มพลัง! (全力全開！)
== เรื่องย่อ ==
ราชวงศ์ที่ชั่วร้าย โทจิเท็นด์ ผู้ปกครองคิไคโทเปีย เริ่มต้นแผนของพวกเขา ในการยึดครองโลกคู่ขนานทั้งหมด โกชิคิดะ ไคโตะได้สืบทอดพลังของซูเปอร์เซ็นไตรุ่นก่อนหน้าทั้งหมด เขาแปลงร่างเป็นเซ็นไคเซอร์ ผนึกกำลังกับหุ่นยนต์สี่ตัวที่อยู่ใน คิไคโทเปีย ได้แก่ จูรัน, กาออน, มาจีนน์ และ บรูน พวกเขาร่วมกันปกป้องโลกคู่ขนานทั้งหมดจากการคุกคามของ โทจิเท็นด์ ในฐานะ เซ็นไคเจอร์
== ตัวละคร ==
=== ขบวนการโลกจักรกล เซ็นไคเจอร์ ===
เมื่อเรียกขานทีมจะพูดว่า ห้าคนรวมพลังเป็น ขบวนการโลกจักรกล เซ็นไคเจอร์ (5人揃って、機界戦隊ゼンカイジャー!) ทั้งนี้ท่าโพสต์ของสมาชิกในทีมมาจากท่าโพสต์ของขบวนการเก่าที่เป็นต้นแบบ
โกชิคิดะ ไคโตะ (五色田 界人)
รับบทโดย โคมากิเนะ ไคตะ (駒木根葵汰)
เกิดเมื่อวันที่ 12 ธันวาคม ค.ศ. 2000 เป็นหัวหน้าทีมเซ็นไคเจอร์ และเป็นสมาชิกคนเดียวที่เป็นมนุษย์ เขาเป็นชายหนุ่มร่าเริงที่มักจะเป็นคนง่ายๆ แต่อุทิศตัวเองด้วยความบริสุทธิ์ใจเมื่อมีบางสิ่งบางอย่างทำให้เขาอยากรู้อยากเห็น และมีคติคือจะทำอะไรต้องเต็มที่สุดกำลัง รวมถึงมีเป้าหมายที่อยากจะเป็นคนแรกของโลกด้วยวิธีต่างๆ โดยมักจะพูดประโยคคำว่า ลุยสุดขีด...เต็มพลัง! (全力全開) หรือใช้คำว่า เต็มพลัง ใส่ลงในประโยคแทรกที่เข้ามา
;เซ็นไคเซอร์ (ゼンカイザー)
ร่างแปลงนักรบของโกชิคิดะ ไคโตะ ชุดสีขาว โดยตัวชุดถูกเรียกว่า เซ็นไคสูท และมีลักษณะเด่นคือมีสีในชุดจากบริเวณช่วงลำตัวถึงขาทั้งสีแดง, สีน้ำเงิน, สีเขียว, สีเหลือง, สีชมพู และชุดเกราะแถบสีทองบนลำตัวถูกเรียกว่า ไคเซอร์อาร์เมอร์ มีคำขานกล่าวประจำตัวคือ พลังจอมพิฆาต! (秘密のパワー！)
มีต้นแบบมาจากอากะเรนเจอร์ จากขบวนการห้าจอมพิฆาต โกเรนเจอร์ หมายเลขบนหน้าผากคือหมายเลข 45
* ก่อนที่ถูกใช้จริงนั้นสีเดิมคือสีแดง แต่ว่าจูรันที่เป็นสมาชิกในทีมเป็นสีแดงที่ซ้ำกันจึงทำให้เปลี่ยนเป็นสีขาวและให้อยู่ตรงกลาง
:;ซูเปอร์เซ็นไคเซอร์ (スーパーゼンカイザー)
:ร่างเพิ่มพลังของเซ็นไคเซอร์ที่ใช้เซ็นไคจูเกียร์ในการแปลงร่าง ลักษณะเป็นการสวมเกราะเหล็กสีเงินลวดลายสีเขียว มีคำขานกล่าวประจำตัวคือ พลังจอมพิฆาตพาวเวอร์อัพ! (秘密のパワーアップ！) มีอาวุธประจำตัวคือ เซ็นไคเทนแลนซ์ หอกรูปทรงสว่านที่มีความยาวถึง 2.8 เมตร ท่าไม้ตายคือ โจเซ็นไคซูเปอร์บัสเตอร์ (超ゼンカイスーパーバスター) นอกจากนี้เมื่อทำการใช้เซ็นไคจูเกียร์อีกรอบสามารถทำให้ร่างกายขยายใหญ่ขึ้น
:มีต้นแบบมาจากดราก้อนซีซาร์ จากขบวนการไดโนเสาร์ จูเรนเจอร์ นอกจากนี้เซ็นไคเทนแลนซ์มีต้นแบบมาจากอาวุธของโกริวจิน ดราก้อนแอนท์เลอร์  ในส่วนหมายเลขบนหน้าผากนั้นได้ใช้ตัวอักษร Z แทนหมายเลข 16
จูรัน (ジュラン)
ให้เสียงโดย อาซานุมะ ชินทาโร่ (浅沼晋太郎)
คิไคนอยด์สีแดงและเป็นหุ่นยนต์ที่เก่าแก่ที่สุดในกลุ่ม ชื่นชอบปาร์ตี้และชอบเป็นศูนย์กลางของความสนใจ เข้าร่วมทีมเนื่องจากไคโตะได้เห็นการช่วยเหลือเด็กที่ถูกกลุ่มโทจิเท็นโดกำลังโจมตี นอกจากนี้จูรันยังคอยปรึกษาช่วยเหลือกับไคโตะทุกครั้งในการต่อสู้กับโทจิเท็นโด และนิสัยมักจะทำตัวค่อนข้างหย่อนยานโดยมีสาเหตุหลักมาจากนิสัยที่มีความสบาย ๆ
;เซ็นไคจูรัน (ゼンカイジュラン)
ร่างแปลงนักรบของจูรัน มีคำขานกล่าวประจำตัวคือ พลังไดโนเสาร์! (恐竜パワー！) มีอาวุธประจำตัวคือ จูรันซอร์ด, จูรันชิลด์
มีต้นแบบมาจากไดจูจิน จากขบวนการไดโนเสาร์ จูเรนเจอร์ หมายเลขบนหน้าผากคือหมายเลข 16
* เป็นนักรบสีแดงคนแรกที่ไม่ได้อยู่ตรงกลางในกลุ่ม
กาออน (ガオーン)
ให้เสียงโดย คาจิ ยูกิ (梶裕貴)
คิไคนอยด์สีเหลือง เป็นสมาชิกลำดับที่ 2 ที่เข้าร่วมทีม มักไม่ค่อยถูกกับจูรันหรือหุ่นยนต์จักรกลเท่าไหร่นัก แต่มักจะเข้าขากับไคโตะหรือสิ่งมีชีวิตประเภทที่แตกต่างกับหุ่นยนต์อยู่ทุกครั้ง เป็นคิไคนอยด์ที่รักสัตว์และต้องการให้สัตว์ในโลกมนุษย์เป็นเพื่อนกัน
;เซ็นไคกาออน (ゼンカイガオーン)
ร่างแปลงนักรบของกาออน มีคำขานกล่าวประจำตัวคือ พลังสรรพสัตว์! (百獣パワー！) มีอาวุธประจำตัวคือ กาออนคลอว์
มีต้นแบบมาจากกาโอคิง จากขบวนการสรรพสัตว์ กาโอเรนเจอร์ หมายเลขบนหน้าผากคือหมายเลข 25
มาจีนน์ (マジーヌ)
ให้เสียงโดย มิยาโมโตะ ยูเมะ (宮本侑芽)
คิไคนอยด์สีชมพูเพศหญิง ชื่นชอบเรื่องความเชื่อที่เกี่ยวข้องกับเรื่องเหนือธรรมชาติหรือเรื่องวิญญาณและเรื่องแฟนตาซี มีความสามารถในการทำนายด้วยลูกแก้วทำนายดวงแต่มักจะทำนายได้ไม่แม่นนัก นับถือจูรันเป็นลุงเนื่องจากเคยเป็นเพื่อนบ้านตั้งแต่สมัยเด็ก มีนิสัยขี้อายและเรียบร้อย มีคำพูดติดปากคือ นุนุนุ (ぬぬぬ) ในช่วงเวลาที่ตกใจ
;เซ็นไคมาจีนน์ (ゼンカイマジーヌ)
ร่างแปลงนักรบของมาจีนน์ มีคำขานกล่าวประจำตัวคือ พลังเวทมนตร์! (魔法パワー！) สามารถใช้พลังเวทมนตร์ตามพลังพื้นฐานของมาจิเรนเจอร์ มีอาวุธประจำตัวคือ มาจีนน์สติ๊ก ที่สามารถใช้พลังเวทมนตร์หรือสามารถใช้ในการบินได้
มีต้นแบบมาจากมาจิคิง จากขบวนการเวทมนตร์ มาจิเรนเจอร์ หมายเลขบนหน้าผากคือหมายเลข 29
บรูน (ブルーン)
ให้เสียงโดย ซาโต ทาคุยะ (佐藤拓也)
คิไคนอยด์สีฟ้า เป็นคิไคนอยด์ที่มีความสามารถเรียนรู้ได้เร็วและมักอยากรู้อยากเห็น ในอดีตเคยทำงานที่โทจิเท็นด์จากการถูกสมัครเข้าร่วมกองทัพโดยได้เป็นตำแหน่งภารโรง และเมื่อได้ล่วงรู้เรื่องเกี่ยวกับโทจิรุเกียร์จึงทำให้ถูกหมายหัว เป็นสมาชิกที่เข้าร่วมในทีมลำดับที่ 5 เนื่องจากได้รู้สิ่งที่ไคโตะแนะนำจากโลกนี้และแปรพรรคจากโทจิเท็นด์ไปด้วย อีกทั้งเป็นผู้ที่รู้ว่าพ่อแม่ของไคโตะนั้นยังมีชีวิตอยู่ งานอดิเรกของบรูนคือการอ่านหนังสือมักจะแวะในห้องสมุดเพื่อค้นหาอ่านหนังสือ
;เซ็นไคบรูน (ゼンカイブルーン)
ร่างแปลงนักรบของบรูน มีคำขานกล่าวประจำตัวคือ พลังนักผจญภัย! (轟轟パワー！) ลักษณะร่างกายใหญ่โตและมีความสามารถพิเศษคือสามารถแยกลำตัวออกมาได้ มีอาวุธประจำตัวคือ บรูนพิคเกอร์
มีต้นแบบมาจากไดโบเคน จากขบวนการนักผจญภัย โบเคนเจอร์ หมายเลขบนหน้าผากคือหมายเลข 30
=== กลุ่มโจรสลัดข้ามโลก โกลด์ซีย์เกอร์ ===
กลุ่มบุคคลที่มาจากโลกโจรสลัดไคโซคุโทเปีย อาศัยอยู่ยานรบโจรสลัดคล็อกโคไดโอ มีพี่น้องด้วยกันถึง 4 คน ทั้งนี้ชื่อ ไคโซคุ (界賊) เป็นการเล่นคำระหว่างคำว่า เซไค (世界) ที่แปลว่าโลก และ ไคโซคุ (海賊) ที่แปลว่าโจรสลัด โดยนำคำว่า ไค จากตัวอักษรท้ายของเซไคมาใส่แทน ไค จากตัวอักษรนำของไคโซคุ จึงกลายเป็นคำใหม่และถูกเรียกนิยามว่าเป็นโจรสลัดข้ามโลก ที่สามารถข้ามโลกมิติคู่ขนานต่างๆ
ซ็อกส์ โกลด์ซีย์เกอร์ (ゾックス・ゴールドツイカー)
รับบทโดย มาชิโกะ อัตสึกิ (増子 敦貴)
ปรากฏตั้งแต่ตอนที่ 8 เป็นลูกคนโตของกลุ่มโจรสลัดข้ามโลก เป็นผู้ขโมยแปลนพิมพ์เขียวอาวุธของโทจิเท็นด์ และให้ฟรินท์ผู้เป็นน้องสาวพัฒนาและสร้างอาวุธเกียร์ดารินเกอร์ ซึ่งเป็นอุปกรณ์แปลงร่างเป็นทูไคเซอร์ ชื่นชอบการร้องเพลงและการเต้นเป็นหลัก มีนิสัยร่าเริงเฮฮาและมีความกระตือรือร้นพร้อมกับมีไหวพริบที่เฉียบแหลม มีประโยคติดปากคือ โยโฮโฮ่ย (ヨホホーイ) ด้านนิสัยของซ็อกส์มักจะต่อสู้กับโทจิเท็นด์โดยไม่สนใจคนอื่นยกเว้นกลุ่มโจรสลัดโลกที่ถูกโจมตีเนื่องจากเป็นคนที่รักพวกพ้องเป็นอย่างมาก ในช่วงแรกยังเป็นคู่แข่งกับไคโตะแต่เมื่อรู้แนวทางจุดประสงค์เดียวกันทำให้ได้ร่วมมือกับเซ็นไคเจอร์จากการต่อสู้ระหว่างโทจิเท็นด์
;ทูไคเซอร์ (ツーカイザー)
ร่างแปลงนักรบของซ็อกส์ ชุดสีทอง มีคำขานกล่าวประจำตัวคือ พลังโจรสลัด! (海賊のパワー！) ลักษณะในการแปลงร่างจะเป็นการร้องและเต้นเป็นหลัก
ด้านตัวชุดมีต้นแบบมาจาก โกไคเรด จากขบวนการโจรสลัด โกไคเจอร์ ซึ่งฟรินท์ได้แรงบันดาลใจจากโกไคเจอร์จึงลอกเลียนแบบชุดแล้วมาออกแบบเป็นนักรบใหม่ หมายเลขบนหน้าผากคือหมายเลข 35
ท่าไม้ตายคือ ทูไคเซอร์ โกลด์สแครมเบิ้ล (ツーカイザー・ゴールドスクランブル)
* มีต้นแบบพื้นฐานมาจากโกไคเรดและโกไคโอ
:;ทูไคเซอร์ โอเรนฟอร์ม (ツーカイザーオーレンフォーム)
:ทูไคเซอร์ที่ใช้เซ็นไตเกียร์หมายเลข 19 ทูไคริคกี้ ในการเปลี่ยนร่าง ซึ่งเป็นร่างที่ทูไคเซอร์และริคกี้รวมประสานพลัง มีคำขานกล่าวประจำตัวคือ พลังมหัศจรรย์อันร้อนแรง (熱血の超力) รูปแบบการต่อสู้เน้นทางคาราเต้และศิลปะการต่อสู้เป็นหลัก พิ้นฐานมาจากพลังของขบวนการพลังมหัศจรรย์ โอเรนเจอร์ หมายเลขบนหน้าผากคือหมายเลข 19 ท่าไม้ตายคือ ทูไคเซอร์ ซูเปอร์พาวเวอร์สตาร์นัคเคิล (ツーカイザー・超力スターナックル, ทูไคเซอร์ โจริคิสตาร์นัคเคิล)
:ในการแปลงร่างนั้นจะทำการเต้นโดยใช้ท่าเต้นรูปแบบระบำฟลาเมงโกของบราซิล
:* มีต้นแบบพื้นฐานมาจากโอเรนเจอร์โรโบและคิงเรนเจอร์จากขบวนการพลังมหัศจรรย์ โอเรนเจอร์ 
:;ทูไคเซอร์ ชินเคนฟอร์ม (ツーカイザーシンケンフォーム)
:ทูไคเซอร์ที่ใช้เซ็นไตเกียร์หมายเลข 33 ทูไคคัตตาน่า ในการเปลี่ยนร่าง ซึ่งเป็นร่างที่ทูไคเซอร์และคัตตานาร์รวมประสานพลัง มีคำขานกล่าวประจำตัวคือ ซามูไรสุดเยือกเย็น (クールな侍) รูปแบบการต่อสู้จะใช้ดาบเป็นอาวุธหลัก พิ้นฐานมาจากพลังของขบวนการซามูไร ชินเคนเจอร์ หมายเลขบนหน้าผากคือหมายเลข 33 ท่าไม้ตายคือ เพลงดาบทูไค ดาบพิฆาตที่แท้จริง (痛快斬・真剣一閃, ทูไคกิริ ชินเคนอิซเซ็น)
:ในการแปลงร่างนั้นจะทำการเต้นโดยใช้ท่าเต้นรูปแบบระบำนิฮอนบุโยะของญี่ปุ่น
:* มีต้นแบบพื้นฐานมาจากไฮเปอร์ชินเคนเรดจากขบวนการซามูไร ชินเคนเจอร์ 
:;ซูเปอร์ทูไคเซอร์ (スーパーツーカイザー)
:ร่างเพิ่มพลังของทูไคเซอร์ที่ใช้เซ็นไคจูเกียร์ในการแปลงร่าง สโลแกนคือ พลังโจรสลัดพาวเวอร์อัพ! (海賊のパワーアップ！) มีลักษณะเด่นคือเพิ่มชุดเกราะรูปร่างคล้ายใบหน้าของวีเร็กซ์อยู่ที่ส่วนลำตัวและเพิ่มผ้าคลุมไว้ด้านหลัง ส่วนหัวเพิ่มเสาอากาศติดตั้ง มีความสามารถเพิ่มความเร็วและโจมตีด้วยการเคลื่อนไหวความเร็วสูง ท่าไม้ตายคือ ทูไคเซอร์ เร็กซ์รีฟรีชเซอร์ (ツーカイザー・レックスリフレイザー)
:* มีต้นแบบมาจากวีเร็กซ์จากขบวนการอนาคต ไทม์เรนเจอร์ หมายเลขบนหน้าผากคือหมายเลข 35
: 
:;ซูเปอร์ทูไคเซอร์ SD (スーパーツーカイザーSD)
:ซูเปอร์ทูไคเซอร์ ที่ถูกแปรสภาพเป็นขนาด SD เช่นเดียวกับคัตตาน่า และ ริคกี้ ด้วยเซ็นไคจูเกียร์ สามารถเคลื่อนที่ไวและบินไปมาได้อย่างรวดเร็ว และส่วนลำตัวมีหัวที่อยู่บนหน้าอกลำตัวเรียกว่าไคจูเฮดที่มีความสามารถทำลายสิ่งกีดขวาง
ฟรินท์ โกลด์ซีย์เกอร์ (フリント・ゴールドツイカー)
รับบทโดย โมริ ฮินามิ (森 日菜美)
ลูกสาวคนโตของกลุ่มโจรสลัดข้ามโลก เป็นน้องสาวของซ็อกส์ มีนิสัยที่ต่างกับผู้หญิงทั่วไปโดยมักจะนิสัยห่ามๆ ไม่ชอบคำพูดที่ถูกทักว่าเป็นลูกน้องของซ็อกส์ ทำหน้าที่เป็นผู้ประดิษฐ์อาวุธให้กับทูไคเซอร์ โดยเป็นผู้สร้างและพัฒนาอาวุธที่มาจากแปลนพิมพ์เขียวอาวุธของโทจิเท็นด์ที่ชิงมาจนกลายเป็นเกียร์ดารินเกอร์ อย่างไรก็ตามในการบุกรุกของฐานทัพโทจิเท็นโดได้เผยว่าฟรินท์สามารถใช้อาวุธปืนพริกไทยสีเงินและค้อนสีเงินไว้ด้วย นอกจากนี้ยังเป็นแฟนคลับของขบวนการโจรสลัด โกไคเจอร์เนื่องจากได้ประทับใจที่โกไคเจอร์มาเยือนโลกโจรสลัดไคโซคุโทเปีย จึงเป็นจุดแรงบันดาลใจในการสร้างทูไคเซอร์ขึ้นมา
* อนึ่งชื่อของฟรินท์มีที่มาจากปืนฟลินล็อก
คัตตานาร์ โกลด์ซีย์เกอร์ (カッタナー・ゴールドツイカー) / ทูไคคัตตานาร์ (ツーカイカッタナー)
ให้เสียงโดย ซุซุกิ เรียวตะ (鈴木 崚汰)
น้องชายคนสุดท้องของกลุ่มโจรสลัดข้ามโลก เป็นพี่น้องฝาแฝดกับริคกี้ โดยคัตตานาร์เป็นแฝดผู้พี่ เดิมทีมีร่างกายมนุษย์เหมือนกับซ็อกส์และฟรินท์แต่ด้วยผลกระทบของการเดินทางไปยังโลก SD โทเปียทำให้ร่างกายแปรสภาพเป็นหุ่นยนต์ขนาดเล็ก
ริคกี้ โกลด์ซีย์เกอร์ (リッキー・ゴールドツイカー) / ทูไคริคกี้ (ツーカイリッキー)
ให้เสียงโดย มัตสึดะ ซัทสึมิ (松田 颯水)
น้องชายคนสุดท้องของกลุ่มโจรสลัดข้ามโลก เป็นพี่น้องฝาแฝดกับคัตตานาร์ โดยริคกี้เป็นแฝดผู้น้อง เดิมทีมีร่างกายมนุษย์เหมือนกับซ็อกส์และฟรินท์แต่ด้วยผลกระทบของการเดินทางไปยังโลก SD โทเปียทำให้ร่างกายแปรสภาพเป็นหุ่นยนต์ขนาดเล็ก
=== ครอบครัวโกชิคิดะ ===
โกชิคิดะ ยาสึเดะ (五色田 ヤツデ)
รับบทโดย ซาคาคิบาระ อิคุเอะ (榊原郁恵)
ย่าของไคโตะ เจ้าของร้านขายขนม คัลเลอร์ฟูล
โกชิคิดะ อิซาโอะ (五色田 功)
รับบทโดย คาวาโอกะ ไดจิโร่ (川岡 大次郎)
พ่อของไคโตะ เป็นนักวิจัย ผู้พัฒนาอาวุธเกียร์ทรินเกอร์ และ ได้ค้นหาโลกคู่ขนานกับค้นหาพลังของซูเปอร์เซ็นไตจากมิติต่างๆ ร่วมกับมิทสึโกะ แต่หายสาปสูญไปเมื่อ 10 ปีก่อน หลังจากการค้นพบโลกคู่ขนานคิไคโทเปีย จนกระทั่งได้เผยว่าได้ถูกโทจิเท็นด์จับตัวไปพร้อมกับมิทสึโกะ ซึ่งผู้ที่บอกเรื่องนี้ก็คือบรูน อย่างไรก็ตามในตอนที่ 34 ได้เผยว่าอิซาโอะถูกจับล้างสมองและเป็นผู้ที่สวมชุดเกราะฮาไคเซอร์ แต่ก็ได้ถูกช่วยเหลือโดยเซ็นไคเจอร์ทำให้กลับมาปกติได้ หลังจากที่กลับมาปกติอิซาโอะได้ไปเดินทางโลกคู่ขนานเพื่อตามหามิตสึโกะที่เดินทางพลัดหลงโลกคู่ขนานอื่นๆ รวมทั้งได้สร้างเซ็นไตเกียร์หมายเลข 46 ขึ้นมาฝากไว้ให้เพื่อที่ไคโตะได้ใช้งานในเวลาจำเป็นอีกด้วย
;ฮาไคเซอร์ (ハカイザー)
ร่างที่ถูกโทจิเท็นโดจับไปล้างสมอง ดูเพิ่มเติมที่ ขบวนการโลกจักรกล เซ็นไคเจอร์#ราชวงศ์คิไคโทเปีย โทจิเท็นด์
โกชิคิดะ มิทสึโกะ (五色田 美都子)
รับบทโดย ไค มาริเอะ (甲斐 まり恵)
แม่ของไคโตะ เป็นนักวิจัยเช่นเดียวกับอิซาโอะผู้เป็นสามี เป็นหนึ่งในมนุษย์ที่ถูกจับตัวไปยังโทจิเท็นโดพาเลซ เช่นเดียวกับอิซาโอะ โดยถูกหลับในตู้สลีปแคปซูลที่อยู่ใต้ห้องวิจัยของอิจิรุเดะ อย่างไรก็ตามในตอนที่ 26 มิทสึโกะได้ถูกปลดปล่อยออกมาโดยสเตซี่และได้หลบหนีไปยังโลกมิติคู่ขนานอื่นๆ
เซ็ทจัง (セッちゃん)
ให้เสียงโดย ฟุคุเอ็น มิซาโตะ (福圓 美里)
นกจักรกลที่พ่อแม่ของไคโตะสร้างขึ้น ในสภาพแรกยังไม่สามารถพูดคุยอะไรได้แต่เมื่อไคโตะเปิดคีย์เวิร์ดคำว่า เต็มที่สุดกำลัง ทำให้สามารถขยับและสามารถพูดได้ โดยคำพูดเรียกแทนตัวเองว่า โอยระ (オイラ) และมักจะพูดประโยคปิดท้ายด้วยคำว่า จุ๊ง (チュン) รวมถึงมีข้อมูลเกี่ยวกับซูเปอร์เซ็นไตจากโลกมิติต่างๆ และสามารถสื่อสารช่วยแนะนำค้นหาเซ็นไตเกียร์ที่ใช้ตามสถานการณ์ที่เหมาะสม
=== ตัวละครอื่นๆ ===
พระเจ้า (神)
บุคคลปริศนาไม่มีรูปร่างที่แท้จริง แต่สามารถสิงสู่ไปยังสิ่งมีชีวิตรูปแบบต่างๆ ได้ เป็นผู้สร้างโลกมิติคู่ขนานต่างๆ ขึ้นมา มีความสามารถพิเศษคือการทำลายโทจิรุเกียร์ได้ด้วยตัวเอง และ สามารถลบล้างพลังโทจิรุเกียร์ของสัตว์ประหลาดเวิลด์ได้อีกด้วย ในช่วงแรกที่ปรากฏได้สิงเกเกะและช่วยเหลือสเตซี่ที่ถูกติดคุกและได้เข้าควบคุมร่างสเตซี่ และมีท่าทีที่จะช่วยเหลือกับเซ็นไคเจอร์ด้วยการบอกการปรากฏของสัตว์ประหลาดเวิลด์ที่โทจิเทนโดส่งมา อย่างไรก็ตามก็ได้พาพวกประชากรคิไคนอยด์ไปยังโลกคิไคโทเปียด้วยจุดประสงค์บางอย่าง และหลังจากที่ปราบบ็อกโควาอุสลงนั้นได้สิงร่างไคโตะพร้อมทั้งใช้โทจิรุเกียร์ผนึกโลกคู่ขนานเพื่อต้องการให้โลกสงบสุขและต้องการลดจำนวนโลกคู่ขนานเพื่อไม่ให้เกิดความวุ่นวาย ส่งผลทำให้ผู้คนในโลกต่างลืมเกี่ยวกับมิติโลกคู่ขนานไป มีเพียงแค่ไคโตะที่ยังจำได้และพระเจ้าอยู่ในจิตสำนึกของไคโตะโดยในจิตสำนึกนั้นได้คัดลอกร่างไคโตะแต่ชุดเป็นสีขาวพร้อมทั้งสามารถแปลงร่างเป็นเซ็นไคเซอร์และซูเปอร์เซ็นไคเซอร์
== พลังและความสามารถของเซ็นไคเจอร์ ==
=== อุปกรณ์ทั่วไป ===
เซ็นไตเกียร์ (センタイギア)
ไอเท็มขุมพลังหลักของเซ็นไคเจอร์ รูปทรงฟันเฟือง ทำหน้าที่ใช้พลังในการแปลงร่างหรือขยายร่าง มีลักษณะคือด้านหน้าตัวเฟืองเรียกว่า ฮีโร่ไซด์ ซึ่งจุดเด่นคือรูปเป็นนักรบของขบวนการและจำนวนเลขลำดับของขบวนการและด้านหลังตัวเฟืองเรียกว่า คิไคไซด์ มีลักษณะเด่นคือมีตราสัญลักษณ์ของขบวนการต่าง ๆ
นอกจากนี้เมื่อใช้เซ็นไตเกียร์จากขบวนการในอดีตสามารถใช้พลังความสามารถของซูเปอร์เซ็นไตจากขบวนการนั้นได้จากสถานการณ์ที่ต้องการใช้ ซึ่งในส่วนของเซ็นไคเจอร์จะเป็นการใช้พลังและความสามารถของขบวนการนั้น โดยการเรียกใช้งานภาพของสมาชิกนักรบหลักของของขบวนการที่ใช้ปรากฏตัวออกมา แต่ในส่วนของทูไคเซอร์ที่ใช้งานเซ็นไตเกียร์ของขบวนการในอดีตจะเป็นการใช้พลังและความสามารถของนักรบเสริมหรือนักรบหลักคนที่ 2 แทน โดยการเรียกใช้งานภาพของนักรบเสริมของขบวนการนั้นปรากฏตัวออกมา
ทั้งนี้เซ็นไตเกียร์ถูกสร้างขึ้นมาจากข้อมูลพื้นฐานของซูเปอร์เซ็นไตจากโลกคู่ขนานต่าง ๆ ซึ่งผู้ที่สร้างคืออิซาโอะและมิสึโกะ
ในส่วนของเซ็นไตเกียร์ของกลุ่มโจรสลัดโลก ฟรินท์เป็นผู้สร้างและพัฒนาเพื่อใช้กับทูไคเซอร์ ภายหลังได้สร้างเซ็นไตเกียร์ของขบวนการในอดีตได้เช่นกัน
เซ็นไคจูเกียร์ (ゼンカイジュウギア)
เซ็นไตเกียร์รูปแบบพิเศษ ถูกสร้างขึ้นมาจากระบบข้อมูลพิมพ์เขียวที่ถูกปลดล็อกเพิ่มเติมจากเซ็ทจัง สร้างโดยฟรินท์และถูกส่งให้กับเซ็นไคเซอร์เพื่อใช้ในการแปลงร่างเป็นซูเปอร์เซ็นไคเซอร์ ต่อมาฟรินท์ได้สร้างขึ้นมาอีก 1 ชิ้นเพื่อใช้ให้กับทูไคเซอร์ในการแปลงร่างเป็นซูเปอร์ทูไคเซอร์
สามารถเปลี่ยนได้ 2 รูปแบบคือ ไคจูโหมด รูปแบบหุ่นยนต์ไดโนเสาร์ขนาดเล็ก และ เซ็นไตเกียร์โหมด รูปแบบเกียร์ที่ใช้ในการเปลี่ยนร่างเพิ่มพลังอีกขั้นจากการติดตั้งเกียร์ทรินเกอร์หรือเกียร์ดารินเกอร์
ไรเดอร์เกียร์ (ライダーギア)
ปรากฏเฉพาะในตอนที่ 20 เป็นเกียร์ที่ถูกสร้างโดยฟรินท์ มีข้อมูลพื้นฐานมาจากมาสค์ไรเดอร์ในโลกต่างๆ มีลักษณะคล้ายเซ็นไตเกียร์แต่ตัวฟันเฟืองเป็นสีเขียว
=== อุปกรณ์และอาวุธของสมาชิกหลัก ===
เกียร์โทรินเกอร์ (ギアトリンガー)
อุปกรณ์แปลงร่างรูปทรงปืนของเซ็นไคเจอร์ มีลักษณะเด่นคือตัวปืนด้านขวามีคันโยกไว้หมุนกับตัวปืน ตัวกระบอกปืนเป็นปืนประเภทปืนแก็ตลิ่ง
เมื่อติดตั้งร่วมกับเซ็นไตเกียร์ฮีโร่ไซด์แล้วทำการหมุนคันโยกด้านข้างของตัวปืนจะมีเสียงประกาศว่า xx (จำนวนเลขในภาษาญี่ปุ่น) บัน และมีเสียงเตรียมรอการใช้ เมื่อยิงตัวไกปืนทำให้สามารถแปลงร่างได้ และมีเสียงประกาศของชื่อนักรบที่แปลงร่าง และเมื่อติดตั้งร่วมกับเซ็นไตเกียร์ของขบวนการก่อนหน้าเสียงประกาศจะเป็นเสียงของขบวนการที่ถูกใช้ นอกจากนี้เมื่อติดตั้งเซ็นไตเกียร์คิไคไซด์แล้วทำการหมุนด้านข้างของตัวปืนแล้วยิงไกจะเป็นการขยายร่างเพื่อเปลี่ยนร่างจักรกลหรือใช้คำสั่งการรวมร่าง
นอกจากนี้ยังสามารถสร้างอาวุธท่าไม้ตายที่ชื่อว่า เกียร์โทรินเกอร์บาซูก้า (ギアトリンガーバズーカ) โดยลักษณะเหมือนเกียร์ทรินเกอร์ทุกประการแต่มีลักษณะเป็นปืนใหญ่ ซึ่งผู้ใช้คือเซ็นไคเจอร์ร่างยักษ์ทั้ง 4
=== อุปกรณ์และอาวุธของเซ็นไคเซอร์ ===
เซ็นไคบัคเคิล (ゼンカイバックル)
เข็มขัดของเซ็นไคเซอร์ ลักษณะเด่นคือด้านหน้ามีตัวอักษร V สีเหลืองบนหัวเข็มขัด ทำหน้าที่บรรจุเก็บเซ็นไตเกียร์ เก็บได้สูงสุดถึง 6 อันด้วยกัน
เซ็นเรียวคุเซ็นไคแคนนอน (ゼンリョクゼンカイキャノン)
อาวุธรูปทรงปืนขนาดใหญ่ เป็นอาวุธที่สร้างจากข้อมูลพิมพ์เขียวที่อิซาโอะและมิตสึโกะ แต่ถูกอิจิรุเดะขโมยและสร้างอาวุธ ในรูปแบบอาวุธมีความสามารถพิเศษคือ สามารถเรียกนักรบซูเปอร์เซ็นไตในอดีตได้อย่างอิสระ ด้วยการหมุนตัวปืนด้านบนที่เรียกว่า เซ็นเรียวคุเกียร์ ซึ่งจะเรียกนักรบตามหมวดหมู่ที่เลือกตามเสียงประกาศซึ่งมีทั้งหมด 12 หมวดหมู่ด้วยกัน ประกอบไปด้วย ซีเครท, จูราสสิค, บีสต์, มิราเคิล, แมชชีน, ไฟติ้ง, ไซเอนซ์, ซัมบาระ, กาแล็คซี่, แพทโทรล
ในช่วงแรกเป็นอาวุธประจำตัวของฮาไคเซอร์ ซึ่งมีชื่อว่า ปืนเซ็นเรียวคุฮาไค (全力破壊銃, เซ็นเรียวคุฮาไคจู) แต่เซ็นไคเซอร์แย่งชิงมาได้จึงกลายเป็นอาวุธใหม่ของเซ็นไคเจอร์พร้อมทั้งเปลี่ยนชื่ออาวุธเป็นเซ็นเรียวคุเซ็นไคแคนนอน บนตัวปืนด้านข้างมีรูปใบหน้าด้านข้างของนักรบสีแดงทั้ง 45 คนและเซ็นไคเซอร์
ท่าไม้ตายคือ เซ็นเรียวคุเซ็นไคฟีนาเร่บลาสเตอร์ เป็นท่าที่ทำการหมุนเซ็นเรียวคุเกียร์หลายครั้ง เมื่อยิงกระสุนออร่ากระสุนเป็นใบหน้านักรบสีแดงของขบวนการต่างๆ และใบหน้าเซ็นไคเซอร์ปิดท้าย มีพลังอานุภาพทำลายสูงสุดจนผู้ใช้กระเด็นจากแรงกระสุนที่ยิงจนทำให้สมาชิกในทีมต้องรองรับกันแรงกระแทกของอานุภาพจากกระสุนที่ยิง
=== อุปกรณ์และอาวุธของทูไคเซอร์ ===
เกียร์ดารินเกอร์ (ギアダリンガー)
อาวุธและอุปกรณ์แปลงร่างของทูไคเซอร์ รูปทรงพังงาเรือ เดิมทีเคยเป็นอาวุธที่โทจิเท็นโดที่จะสร้างขึ้นมาแต่กลุ่มโจรสลัดโลกโกลด์ซีกเกอร์ได้มาบุกโจมตีชิงแปลนพิมพ์เขียวที่โทจิเท็นโดพาเรซ ซึ่งผู้สร้างและพัฒนาคือฟรินท์ สามารถแปลงเป็นอาวุธได้ถึง 2 แบบคือโหมดปืนและโหมดดาบ
ในการแปลงร่างนั้นต้องติดตั้งเซ็นไตเกียร์ที่ตัวเครื่องบริเวณช่องด้านบน เมื่อทำการติดตั้งเสียงจากตัวเครื่องจะพูดประกาศว่า มาวะเสะ! (まわせ!) เพื่อให้หมุนตัวพังงาในเครื่อง จากนั้นเสียงตัวเครื่องทำการประกาศชื่อเกียร์ที่ติดตั้ง ดนตรีจะเริ่มเพื่อให้เตรียมการแปลงร่างโดยแตะตัวพังงาที่ตรงกลาง แล้วกดตัวไกปืนเพื่อทำการแปลงร่าง
ในส่วนการใช้เซ็นไตเกียร์อันอื่นจะใช้พลังรูปแบบต่างๆ ทั้งเซ็นไตเกียร์ของทูไคริคกี้กับทูไคคัตตาน่าจะเป็นการเปลี่ยนร่างอีกรูปแบบหนึ่งและผู้ใช้มี 2 คน และเมื่อใช้เซ็นไตเกียร์จากขบวนการก่อนหน้านี้จะสามารถใช้พลังของขบวนการนั้นแบบเดียวกันกับเซ็นไคเจอร์ทั้ง 5 แต่มีจุดแตกต่างกันตรงที่การใช้พลังนั้นจะเป็นพลังของนักรบเสริมแทน
ทูไคบัคเคิล (ツーカイザーバックル)
เข็มขัดที่เก็บบรรจุเกียร์ของทูไคเซอร์ มีลักษณะเดียวกับเซ็นไคบัคเคิลของเซ็นไคเซอร์แต่ตัวหัวเข็มขัดเป็นสีแดง
=== คิไคโหมด ===
ร่างแปลงคิไคนอยด์ขนาดยักษ์
จูรันไทแรนโน (ジュランティラノ)
ร่างคิไคโหมดของเซ็นไคจูรัน มีรูปร่างลักษณะเป็นไทแรนโนซอรัส เมื่อทำการร่วมร่างเซ็นไคโอ จูรันไทแรนโนอยู่ตำแหน่งครึ่งตัวด้านซ้าย
กาออนไลอ้อน (ガオーンライオン)
ร่างคิไคโหมดของเซ็นไคกาออน มีรูปร่างลักษณะเป็นสิงโต เมื่อทำการร่วมร่างเซ็นไคโอ กาออนไลอ้อนอยู่ตำแหน่งครึ่งตัวด้านขวา
มาจินดราก้อน (マジンドラゴン)
ร่างคิไคโหมดของเซ็นไคมาจีนน์ มีรูปร่างลักษณะเป็นมังกร เมื่อทำการร่วมร่างเซ็นไคโอ มาจินดราก้อนอยู่ตำแหน่งครึ่งตัวด้านขวา
บรูนดัมพ์ (ブルーンダンプ)
ร่างคิไคโหมดของเซ็นไคบรูน มีรูปร่างลักษณะเป็นรถบรรทุก เมื่อทำการร่วมร่างเซ็นไคโอ บรูนดัมพ์อยู่ตำแหน่งครึ่งตัวด้านซ้าย
=== คล็อกโคไดโอ ===
คล็อกโคไดโอ (クロコダイオー)
เรือรบของทูไคเซอร์ ตัวยานมีลักษณะคล้ายกับจระเข้ ทำหน้าที่เป็นฐานทัพหลักและเป็นที่อยู่อาศัยของตระกูลโกลด์ซีกเกอร์ สามารถใช้เกทซิสเต็มเพื่อเปิดประตูเข้าไปในโลกคู่ขนานอื่น ๆ ได้อย่างอิสระ นอกจากนี้ยังสามารถบินออกไปในอวกาศได้
อาวุธคือปืนใหญ่พลังงานสูงและธนูที่มีรูปร่างคล้ายจระเข้
ครอสสกายโอ (クロスカイオー)
ยานรบรูปแบบเครื่องบินเจ็ทที่มาจากส่วนบนของคล็อกโคไคโอ ผู้ขับคือทูไคคัตตาน่า
ท่าไม้ตายคือ ครอสกายโอบีม ซึ่งขัดขวางศัตรูด้วยไม้ลอยและยิงศัตรูลงมาจากท้องฟ้า
โคลว์ลิงโอ (クローリングオー)
ยานรบรูปแบบจักรยานออฟโรดที่มาจากส่วนล่างของคล็อกโคไดโอ ผู้ขับคือทูไคริคกี้
ท่าไม้ตายคือ โคลว์ลิงโอวัลแคน ซึ่งทำการกระโดดตัวยานและยิงกระสุน
คล็อกโคไดล์บาซูก้า (クロコダイバズーカ)
ปืนใหญ่ขนาดยักษ์ที่เกิดจากการรวมร่างระหว่างทูไคริคกี้, ทูไคคัตตาน่า และ คล็อกโคไดโอ
=== หุ่นยนต์ยักษ์ ===
==== เซ็นไคโอ ====
เซ็นไคโอ (ゼンカイオー)
หุ่นยนต์หลักของเซ็นไคเจอร์ มีลักษณะเด่นคือการรวมร่างของหุ่นใช้เพียงสองส่วนโดยการรวมร่างนั้นเป็นการประกบรวมกันคนละซีก ผู้ควบคุมหลักคือเซ็นไคเซอร์ แต่สามารถควบคุมได้ด้วยตัวเองได้
;เซ็นไคโอ จูรากาออน (ゼンカイオージュラガオーン)
หุ่นยนต์ที่รวมร่างระหว่าง จูรันไทแรนโนและกาออนไลอ้อน เป็นหุ่นยนต์ประเภทการต่อสู้ระยะใกล้ มีอาวุธประจำตัวคือ จูรันซอร์ด, จูรันชิลด์, กาออนคลอว์
ท่าไม้ตายคือ จูรันซอร์ด เอ็นเกทสึแคลช (ジュランソード円月クラッシュ)
;เซ็นไคโอ จูรามาจีน (ゼンカイオージュラマジーン)
หุ่นยนต์ที่รวมร่างระหว่าง จูรันไทแรนโนและมาจินดราก้อน มีความสามารถโจมตีทางกลางอากาศและบินได้ นอกจากนี้สามารถใช้พลังธาตุลมด้วยการหมุนตัวความเร็วสูง มีอาวุธประจำตัวคือมาจีนน์วิงก์
;เซ็นไคโอ บรูมาจีน (ゼンカイオーブルマジーン)
หุ่นยนต์ที่รวมร่างระหว่าง บรูนดัมพ์และมาจินดราก้อน เป็นหุ่นยนต์ประเภทการต่อสู้ระยะไกล
ท่าไม้ตายคือ บรูนพิคเกอร์ แอคเซลสไตรค์ (ブルーンピッカー・アクセルストライク)
;เซ็นไคโอ บรูกาออน (ゼンカイオーブルガオーン)
หุ่นยนต์ที่รวมร่างระหว่าง บรูนดัมพ์และกาออนไลอ้อน เป็นหุ่นยนต์ประเภทผสานพลังระหว่างใช้อาวุธทั้งสองรูปแบบเข้าไว้ด้วยกัน
;ดงเซ็นไคโอ (ドンゼンカイオー)
หุ่นยนต์รวมร่างแบบพิเศษ ที่เกิดจากการรวมร่างระหว่าง เอ็นยะไรดงและจูรันไทแรนโน
==== ซูเปอร์เซ็นไคโอ ====
ซูเปอร์เซ็นไคโอ (スーパーゼンカイオー)
เกิดจากการรวมร่างระหว่าง ซูเปอร์เซ็นไคเซอร์ร่างยักษ์ และ คิไคนอยด์ จูรันกับบรูน เท่านั้น
ซูเปอร์เซ็นไคโอจูรัน (スーパーゼンカイオージュラン)
หุ่นยนต์ที่รวมร่างระหว่าง ซูเปอร์เซ็นไคเซอร์ร่างยักษ์ และ จูรันไทแรนโน มีความสามารถในการยิงสูงสุด และมีทั้งอาวุธหนักและการเคลื่อนไหวที่รวดเร็ว โดยมีเซ็นไคมิสไซล์เป็นอาวุธที่ติดตั้งไหล่ขวา สามารถล็อกเป้าหมายอย่างแม่นยำด้วยบราคิออนก็อกเกิ้ล
==== ทูไคโอ ====
ทูไคโอ (ツーカイオー)
หุ่นยนต์ที่รวมร่างระหว่าง คล็อกโคไดโอ, ทูไคคัตตาน่า และ ทูไคริคกี้ ผู้ควบคุมคือทูไคเซอร์ โดยห้องควบคุมมีความคล้ายกับเซ็นไคโอ
ทูไคโอ คัตตาน่า (ツーカイオーカッタナー)
ทูไคโอรูปแบบนักดาบ โดยคัตตาน่าอยู่ตำแหน่งด้านหน้าของตัวหุ่นส่วนริคกี้อยู่ที่แขนซ้าย เน้นการโจมตีด้วยดาบเป็นหลัก อาวุธประจำตัวคือดาบคัตตาน่าที่ติดตั้งอยู่ที่แขนซ้ายซึ่งตัวดาบมีความคมกว่าจูรันซอร์ดและกาออนคลอว์
ท่าไม้ตายคือ คัตตาน่าโอ เร็กกะไดซัน (カッタナーオー烈火大斬) เป็นท่าที่ใช้ฟันคู่ต่อสู้โดยการใช้ท่าไม้ตายนั้นพลังออร่าจากดาบเร็กกะไดซันโตจะปรากฏออกมา แล้วฟันใส่ศัตรู
ทูไคโอ ริคกี้ (ツーカイオーリッキー)
ทูไคโอรูปแบบนักยิงปืนและใช้พละกำลัง โดยริคกี้อยู่ตำแหน่งด้านหน้าของตัวหุ่นส่วนคัตตาน่าอยู่แขนขวาและเป็นอาวุธ อาวุธประจำตัวคือ โจริคกี้กัน ที่ติดตั้งอยู่ที่แขนขวา ส่วนแขนซ้ายมีลักษณะเป็นปากจรเข้ สามารถยิงได้เทียบเท่ากับปืนกลแก็ตลิ่ง และ เน้นต่อสู้รูปแบบประชิดด้วยกังฟู
ท่าไม้ตายคือ โจริคิคลัช (超力クラッシュ)
==== ซูเปอร์ทูไคโอ ====
ซูเปอร์ทูไคโอ (スーパーツーカイオー)
หุ่นยนต์ที่รวมร่างระหว่าง ซูเปอร์ทูไคเซอร์ SD, ทูไคริคกี้ และ คล็อกโคไดโอ โดยซูเปอร์ทูไคเซอร์ SD เป็นตัวแกนกลางหลักของหุ่น, ทูไคริคกี้เป็นส่วนอาวุธที่ด้านซ้ายโดยใช้ดาบคัตตาน่ามาติดตั้ง อาวุธประจำตัวคือ เซ็นไคเทนแลนซ์ แต่เพิ่มตราสัญลักษณ์เปลวเพลิงจากตัวหุ่นทูไคโอมาแปะไว้
==== เซ็นไคจูโอ ====
เซ็นไคจูโอ (ゼンカイジュウオー)
หุ่นยนต์ที่รวมร่างระหว่าง ซูเปอร์เซ็นไคเซอร์ร่างยักษ์ และ ซูเปอร์ทูไคเซอร์ SD เป็นการรวมร่างผลานพลังของความลับและพลังแห่งโจรสลัด มีลักษณะเป็นหุ่นยนต์สัตว์ประหลาดขนาดยักษ์ซึ่งแตกต่างกับหุ่นยนต์ทั่วไป โดยซูเปอร์เซ็นไคเซอร์ทำหน้าที่ทั้งส่วนลำตัว ส่วน ซูเปอร์ทูไคเซอร์ SD ทำหน้าที่เป็นส่วนหัว มีพลังทำลายล้างสูง
ท่าไม้ตายคือ ไคจูแม็กซ์บลาสเตอร์, เซ็นไคจูแดช, เซ็นไคจูโอ ทวินเบรกเกอร์
เซ็นไคจูดริล (ゼンカイジュドリル)
เซ็นไคจูโออีกรูปแบบโดยซูเปอร์เซ็นไคเซอร์ทำหน้าที่เป็นตัวยานรบ ส่วนซูเปอร์ทูไคเซอร์ SD อยู่บนตัวยาน
==== เซ็นเรียวคุอีเกิ้ล ====
เซ็นเรียวคุอีเกิ้ล (ゼンリョクイーグル)
ยานรบที่แปลงร่างมาจากเซ็นเรียวคุเซ็นไคแคนนอน ทำให้กลายเป็นยานรบขนาดยักษ์ สามารถบินในรูปแบบพลิกกลับได้คล่องแคล่วและสามารถยิงโจมตีสัตว์ประหลาดไดวารุโดและคุไดเทสต์ได้เป็นอย่างดี
ท่าไม้ตายคือ ไคเซอร์สตอร์มเต็มพลัง (ゼンリョクカイザーストーム, เซ็นเรียวคุไคเซอร์สตอร์ม)
เซ็นเรียวคุเซ็นไคโอ (ゼンリョクゼンカイオー)
หุ่นยนต์ที่เกิดจากรวมร่างระหว่าง เซ็นเรียวคุอีเกิ้ล, จูรันไทแรนโน, กาออนไลอ้อน, บรูนดัมพ์ และ มาจินดราก้อน จนกลายเป็นสุดยอดหุ่นยนต์ที่ประกอบร่างถึง 5 ส่วนเข้าไว้ด้วยกัน ในการรวมร่างนั้นใช้คำพูดว่า รวมร่างสุดขีดเต็มกำลัง (全力全開合体, เซ็นเรียวคุเซ็นไคกัตไต) โดยจูรากาออนอยู่ตำแหน่งส่วนบนตรงบริเวณแขนซ้ายและแขนขวา ส่วนบรูนมาจีนอยู่ส่วนล่างตรงบริเวณขาซ้ายและขาขวา และปีกของมาจินดราก้อนติดไว้ที่ส่วนลำตัวของเซ็นเรียวคุอีเกิ้ล ด้านห้องขับเซ็นไคเซอร์เป็นผู้ควบคุม ส่วนคิไคนอยด์ทั้ง 4 ถูกแปรสภาพเป็นเซ็นไตเกียร์ขนาดยักษ์ แต่สามารถสื่อสารกันได้
มีความสามารถพิเศษคือสามารถหมุนหน้าปัดได้เหมือนเซ็นเรียวคุเซ็นไคแคนนอน แต่การใช้งานแตกต่างกันคือการหมุนหน้าปัดของเซ็นเรียวคุเซ็นไคโอเป็นการเรียกยานรบต่างๆ ของขบวนการในอดีต ที่อยู่ในหมวดหมู่แต่ละหมวดหมู่ไว้อยู่ด้วย นอกจากนี้ ในตอนที่ 35 ได้เผยว่าสามารถใช้พลังความสามารถของหุ่นยนต์หรือยานรบของขบวนการในอดีตได้
อาวุธประจำตัวคือ เซ็นเรียวคุเซ็นไคซอร์ด ซึ่งเป็นการรวมอาวุธประจำตัวของเซ็นไคเจอร์ทั้ง 4 เข้าไว้รวมกัน
ท่าไม้ตายคือ เซ็นไคเจอร์ ไฟว์สแลชแบบเต็มกำลัง (ゼンカイジャー・ゼンリョクファイブスラッシュ, เซ็นไคเจอร์ เซ็นเรียวคุไฟว์สแลช), เซ็นไคเจอร์ ออลเซ็นไตไฟนอลบิ๊กแบง (ゼンカイジャー・オール戦隊ファイナルビッグバン)
* เดิมทีนั้นไม่มีแผนการตลาดในของเล่นมาก่อนในช่วงที่พัฒนาของเล่น และในส่วนของชุดที่ปรากฏในเรื่องมาจาก CG โดยใช้รูปแบบโมชั่นแคปเจอร์ในการถ่ายทำ
=== ข้อมูลจำเพาะ ===
== ราชวงศ์คิไคโทเปีย โทจิเท็นด์ ==
ราชวงศ์คิไคโทเปีย โทจิเท็นด์ (キカイトピア王朝トジテンド) เป็นกลุ่มศัตรูที่พยายามจะยึดครองโลกคู่ขนาน โดยใช้โทจิรุเกียร์ผนึกโลกมิติคู่ขนานต่างๆ รวมถึงเป็นผู้ที่ผนึกโลกคู่ขนานที่มีซูเปอร์เซ็นไตอาศัยอยู่ โดยปกติฐานทัพตั้งอยู่ที่โทจิเท็นด์พาเลซที่อยู่ในคิไคโทเปียซึ่งเป็นโลกที่ได้ยึดครองมา
บ็อกโควาอุส (ボッコワウス)
*ความสูง: 23.5 เมตร → 215 ซม.
*น้ำหนัก: 1104.5 ตัน → 355 กก.
ให้เสียงโดย นาคาตะ โจจิ (中田譲治) 
ผู้นำสูงสุดของโทจิเท็นด์ ที่พยายามยึดครองโลกคู่ขนานทั้งหมด มีร่างกายขนาดใหญ่โต โดยมากมักจะทำหน้าที่มอบคำสั่งให้กับสมาชิกแม่ทัพของกลุ่ม เวลาที่ไม่พอใจมักจะทุบพื้นจนสมาชิกกระเด็นออกมา
ในตอนที่ 48 บ็อกโควาอุสได้ใช้โทจิรุเกียร์ทั้งหมดมารวมกันกับร่างกายตัวเองซึ่งรวมกับโทจิรุเกียร์ที่ผนึกโลกของซูเปอร์เซ็นไตทั้ง 44 ขบวนการ ทำให้มีพลังใช้ความสามารถจากโลกต่างๆ ได้รวมถึงสามารถใช้พลังของซูเปอร์เซ็นไตทั้ง 44 ขบวนการได้จนทำให้เซ็นไตเกียร์ของเซ็นไคเจอร์ถูกทำลายลงไป แต่ว่าด้วยพลังของเกียร์เซ็นไคเจอร์รูปแบบใหม่ทำให้พลังของโทจิรุเกียร์ของซูเปอร์เซ็นไตทั้ง 44 ขบวนการได้ส่องแสงขึ้นมา จนทำให้เซ็นไคเจอร์รู้จุดอ่อนตรงบริเวณหลังทำให้ถูกกำจัดไปในที่สุดพร้อมทั้งปลดปล่อยโลกที่ถูกผนึกจากโทจิรุเกียร์
บาราชิทาระ (バラシタラ)
*ความสูง: 203 ซม.
*น้ำหนัก: 335 กก.
ให้เสียงโดย โนะมุระ เค็นจิ (乃村健次) 
ผู้บัญชาการเคลื่อนที่ของโทจิเท็นด์ ทำหน้าที่เป็นหัวหน้าบัญชาการของกลุ่มกองทัพ มีอาวุธประจำตัวคือ บาราสเปียร์ ร่างกายส่วนล่างมีตีนตะขาบที่อยู่ใต้เท้า ร่างกายส่วนบนมีเหรียญตราติดประทับอยู่ มีนิสัยโหดเหี้ยมและมีพลังในการต่อสู้สูง ดูถูกคิไคนอยด์ตัวอื่นที่ไม่เด่นว่าไร้ค่า นอกจากนี้ยังมีภรรยาเป็นจำนวนมากรวมทั้งมีลูกหลายคนซึ่งหนึ่งในนั้นคือสเตซี่ ซึ่งว่ากันว่าได้ทอดทิ้งจนความสัมพันธ์พ่อลูกระหว่างสเตซี่และบาราชิทาระแทบจะไม่ดีเท่าไหร่
อิจิรุเดะ (イジルデ)
*ความสูง: 190 ซม.
*น้ำหนัก: 302 กก.
ให้เสียงโดย อิเคดะ มาซาโนริ (竹田雅則) 
เจ้าหน้าที่ช่างเครื่องของโทจิเท็นด์ มีลักษณะเด่นคือมีรูปลักษณ์ในการเคลื่อนที่คล้ายกับเก้าอี้วิลแชร์ มีอาวุธประจำตัวคือ อิจิคคุแฮนด์ ทำหน้าที่พัฒนาสร้างอาวุธและอุปกรณ์ต่างๆ ให้กับกองทัพ และ เป็นผู้สร้างโทจิรุเกียร์และไอเท็มต่างๆ เป็นผู้ที่มีบุคลิกที่ตรงไปตรงมาทำให้โทจิเท็นโดเจริญยิ่งขึ้น แต่มักจะถูกบ็อกโควาอุสไม่พอใจ จากที่สัตว์ประหลาดเวิลด์ถูกเซ็นไคเจอร์กำจัด
เกเกะ (ゲゲ)
*ความสูง: 345 ซม.
*น้ำหนัก: 518 กก.
ให้เสียงโดย ซึซึกิ ทัตสึฮิสะ (鈴木達央) (ตอนที่ 1 - 22)  → ฟุคุนิชิ มาซายะ (福西勝也) (ตั้งแต่ตอนที่ 25)
สัตว์เลี้ยงของบ็อกโควาอุส เป็นหุ่นยนต์นกสีม่วงที่มีขนาดใหญ่ มีน้ำเสียงแบบหุ้ม มักจะพูดคล้อยตามเจ้านายอย่างบ็อกโควาอุสโดยพูดคอยให้คำแนะนำ และเป็นผู้ออกคำสั่งแทนโดยสั่งทั้งบาราชิทาระและอิจิรุเดะ รวมไปถึงเป็นผู้ร่วมวางแผนการสร้างสัตว์ประหลาดเวิลด์เข้ามาด้วย แม้ว่าภายนอกจะเป็นแค่นกสัตว์เลี้ยงแต่มีความลับลมคมในอยู่ จนกระทั่งในตอนที่ 42 ในช่วงที่สเตซี่ถูกขังนั้น เกเกะถูกพระเจ้าควบคุมร่างและเข้าถึงความทรงจำจนสามารถสิงร่างได้
สเตซี่ (ステイシー)
รับบทโดย เรียว เซโกกุจิ (世古口凌) 
ปรากฏตัวตั้งแต่ตอนที่ 6 เป็นลูกชายของบาราชิทาระที่เกิดจากภรรยาคนที่ 893 ที่เป็นมนุษย์ ทำให้กลายเป็นลูกครึ่งระหว่างจักรกลและมนุษย์ จึงทำให้ร่างกายรูปลักษณ์แตกต่างจากสมาชิกคนอื่น ๆ มักทำตัวห่างเหินจากเป้าหมายสิ่งต่าง ๆ และมักจะหลีกหนีสิ่งที่น่ารำคาญ มีบุคลิกที่เย็นชาและห่างเหินเนื่องจากถูกบาราชิทาระผู้เป็นพ่อทอดทิ้งตนหลังจากแม่เสียชีวิตทำให้รู้สึกโกรธแค้นในสิ่งที่ถูกกระทำ ถูกอิจิรุเดะจ้างวานให้เป็นนักรบเพื่อกำจัดเซ็นไคเจอร์พร้อมทั้งเป็นคู่ปรับของไคโตะ อย่างไรก็ตาม สเตซี่ได้เริ่มตีสนิทกับยาสึเดะเนื่องจากได้เห็นภาพความรู้สึกที่เหมือนแม่ของเขาที่เสียชีวิตไป และยาสึเดะเรียกชื่อตนว่า ซาโตชิ ทำให้เริ่มเข้าไปแวะหาที่ร้านทุกครั้งในเวลาที่ตนเครียด นอกจากนี้ยังสนิทกับฮาไคเซอร์ในฐานะเพื่อนร่วมทีมทำให้ต้องขัดขวางไคโตะที่พยายามจะชิงตัวไป แต่ว่าในตอนที่ 40 ได้ช่วยเหลือพวกเซ็นไคเจอร์เพื่อช่วยเหลืออิซาโอะที่ถูกล้างสมองเป็นฮาไคเซอร์และเป็นส่วนหนึ่งของฮาไคจูโอ โดยมอบแผ่นดิสก์แปลนพิมพ์หุ่นฮาไคจูโอให้กับพี่น้องโกลด์ซีกเกอร์เพื่อหาทางช่วยเหลือแต่หลังจากนั้นถูกจับได้และถูกลงโทษติดคุก แต่ว่าถูกพระเจ้าในร่างของเกเกะควบคุมร่างไป จนกระทั่งในศึกสุดท้ายสเตซี่ได้เข้ามาร่วมมือกับเซ็นไคเจอร์ในการปราบกำจัดโทจิเท็นโด หลังจากที่ปราบโทจิเท็นด์ลง เขาได้เป็นผู้นำของคิไคโทเปีย
;สเตซีซาร์ (ステイシーザー)
ร่างแปลงนักรบของสเตซี่ ชุดสีม่วง มีคำขานกล่าวประจำตัวคือ พลังแห่งความมืด! (暗黒のパワー！)
เป็นนักรบคิไคลูกผสม มีความสามารถในการต่อสู้ด้วยความเร็วและจู่โจมแบบต่อเนื่อง มีอาวุธประจำตัวคือเกียร์โทจินเกอร์ นอกจากนี้ยังมีผ้าพันคอสีเงินเรียกว่า ซีซาร์มาฟเลอร์ ที่มีความสามารถจับเป้าหมายคู่ต่อสู้ได้ ท่าไม้ตายคือ ซีซาร์ อังโคคุจาบาคุเกคิ (シーザー暗黒邪縛撃, ซีซาร์ ปีนจู่โจมเงาทมิฬ)
ชุดสเตซีซาร์มีต้นแบบมาจากแบทเทิลเจแปน จาก แบทเทิลฟีเวอร์ เจ
:;สเตซีซาร์ (ร่างเพิ่มพลัง) (ステイシーザー〈強化形態〉)
:ร่างที่ถูกอัพเกรดใหม่ที่เกิดจากอิจิรุเดะได้โอนถ่ายเลือดของมิตสึโกะไปยังสเตซี่ทำให้เพิ่มพลังมากขึ้น โดยเพิ่ม สเตชิลด์ เป็นอาวุธประจำตัวอีกอัน รวมทั้งได้ติดตั้งอาวุธภายในตัวประกอบด้วย เครื่องยิงจรวดที่ติดตั้งบนแขนวา, ปืนใหญ่ที่อยู่บนเกราะลำตัว ทำให้มีพลังที่แข็งแกร่งยิ่งขึ้น นอกจากนี้สามารถเรียกนักรบสีแดงร่างเพิ่มพลังได้อีกด้วย ท่าไม้ตายคือ ซีซาร์ อังโคคุริวเซย์กุน (シーザー暗黒流星群, ซีซาร์ ฝนดาวตกทมิฬ) และ ซีซาร์ จาโอโฮโคเกคิ (シーザー邪王砲皇撃, ซีซาร์ ปืนใหญ่จักรพรรดิมาร)
ฮาไคเซอร์ (ハカイザー)
*ความสูง: 198 ซม.
*น้ำหนัก: 197 กก.
ปรากฏตัวตั้งแต่ตอนที่ 30 เป็นนักรบที่สร้างข้อมูลพื้นฐานของข้อมูลดั้งเดิมของอิซาโอะและมิตสึโกะ แต่อิจิรุเดะได้ลักลอบขโมยข้อมูลสร้างนักรบขึ้นมากลายเป็นนักรบจักรกลทำลายล้าง ทำหน้าที่ช่วยสัตว์ประหลาดวารุโดในแผนการต่างๆ รวมถึงเป็นเพื่อนร่วมทีมของสเตซีซาร์  มีอาวุธประจำตัวคือวีเมอร์แรงและปืนเซ็นเรียวคุฮาไค มีน้ำเสียงที่ดูสดใสและอารมณ์ดีอยู่ตลอดเวลาและมักจะใช้คำพูดประโยคที่คล้ายกับไคโตะ มีจุดอ่อนคือมีพลังงานที่จำกัดการใช้งาน และเมื่อพลังงานใกล้หมดไฟที่บนอยู่หน้าอกจะแสดงกระพริบเพื่อแจ้งเตือน และ เมื่อพลังงานหมดหน้ากากถูกคลายออกมา ซึ่งตัวจริงภายในชุดเกราะของฮาไคเซอร์นั่นก็คืออิซาโอะพ่อของไคโตะและในตอนที่เขาถูกเซ็นเรียวคุเซนไคแคนน่อนของเซ็นไคเซอร์ยิงใส่แรงปะทะจากการยิงทำให้ความทรงจำของอิซาโอะกลับคืนมาด้วยแต่ก่อนที่เหตุการณ์จะบานปลายสเตซี่ก็ได้พาตัวเขาไปดัดแปลงและล้างสมองเขาแต่ความสามารถในช่วยเหลือสัตว์ประหลาดเวิลด์ก็ยังอยู่เช่นเดิม
;ฮาไคเซอร์ ไค (ハカイザー・改)
ร่างเพิ่มพลังของฮาไคเซอร์ที่อิจิรุเดะได้รับการแก้ไขให้แข็งแกร่งยิ่งขึ้น มีลักษณะเด่นเพิ่มเติมคือเพิ่มผ้าคลุมที่ด้านหลังรวมทั้งมีนิสัยที่โหดร้ายและผนึกความทรงจำเดิมออกไปและเป็นกุญแจในการแปลงร่างกลายเป็นฮาไคจูโอได้ เมื่อแปลงสภาพกลายเป็นฮาไคจูโอ ฮาไคเซอร์ถูกเข้าไปยังโดมแกนกลางสมองของหุ่น โดยทูไคเซอร์ได้เข้าไปช่วยเหลือเพื่อหลุดพ้นจากการควบคุมจากข้อมูลแปลนพิมพ์ที่สเตซี่ส่งมา และจูรัน, กาออน, มาจีนน์, บรูน ช่วยดึงความทรงจำในอดีตของอิซาโอะเพื่อรื้อฟื้นความทรงจำ ตามด้วยเซ็นไคเซอร์ต่อกรด้วยปืนทำให้ถูกโจมตีอย่างหนักจนทำให้หมดสติและพลังงานในการใช้งานของฮาไคเซอร์หมดลงไปและกลับมาปกติได้ในที่สุด
วารุโด (ワルド)
สัตว์ประหลาดที่เกิดจากรวมพลังของโทจิรุเกียร์ที่ผนึกโลกคู่ขนานเข้าไว้รวมกัน ซึ่งวิธีการคือนำโทจิรุเกียร์ใส่ในตัวของคุดัคทำให้กลายเป็นคุไดเตอร์ และกลายเป็นสัตว์ประหลาดและมีความสามารถใช้พลังงานจากโลกนั้นได้ ลักษณะเฉพาะคือการพูดคำลงท้ายหลังจบการพูดจะพูดตามชื่อเวิลด์ที่เป็น
ทั้งนี้เมื่อสัตว์ประหลาดวารุโดถูกทำลายแต่โทจิรุเกียร์ยังไม่ถูกทำลาย คุไดเทสต์จะทำการดูดพลังของโทจิรุเกียร์จากสัตว์ประหลาดเวิลด์ที่ถูกกำจัดไป กลายเป็น ไดวารุโด (ダイワルド) ซึ่งเป็นสัตว์ประหลาดขนาดยักษ์ พร้อมทั้งถ่ายโอนข้อมูลวารุโดตัวเดิมทั้งรูปร่างลักษณะและเสียง
คุดัค (クダック)
พลทหารระดับล่างของโทจิเท็นด์
คุไดเตอร์ (クダイター)
พลทหารระดับสูงของโทจิเท็นด์ เป็นคุดัคที่ถูกเพิ่มระดับให้ประสิทธิภาพสูง โดยส่วนมากเป็นร่างดั้งเดิมของสัตว์ประหลาดวารุโดที่ได้พลังจากโทจิรุเกียร์
คุไดเทสต์ (クダイテスト)
พลทหารขนาดยักษ์ของโทจิเท็นด์ เป็นคุไดเตอร์ที่ถูกสร้างขึ้นมาใหม่ในรูปแบบหุ่นยนต์ยักษ์มีลักษณะเด่นคือด้านหลังมีหางจึงมีรูปลักษณ์ที่คล้ายกับสัตว์ประหลาด สามารถยิงลำแสงที่ปล่อยออกมาจาก ส่วนหน้าที่มีลักษณะคล้ายกับแผงรังผึ้ง นอกจากนี้ยังสามารถพูดภาษามนุษย์แบบคุไดเตอร์ได้อีกด้วย โดยส่วนมากทำหน้าที่ใช้พลังโทจิรุเกียร์หลังจากที่สัตว์ประหลาดวารุโดถูกกำจัดทำให้กลายเป็นไดวารุโด
;นิวคุไดเทสต์ (ニュークダイテスト)
คุไดเทสต์ที่ถูกเพิ่มปรับปรุงประสิทธิภาพจากอิจิรุเดะ มีรูปลักษณ์ที่คล้ายกับสัตว์ประหลาด ส่วนหัวมีดวงตาคล้ายแมวสีแดง มีอาวุธประจำตัวคือคุไดซอร์ดที่ติดตั้งอยู่บนแขนขวา สามารถขยายร่างยักษ์กว่าคุไดเทสต์แบบปกติ แต่มีข้อเสียคือไม่สามารถผลิตได้ในจำนวนมากได้ทำให้ปรากฏตัวได้ไม่บ่อยเท่าไรนัก
=== พลังและความสามารถต่างๆ ของโทจิเท็นด์ ===
==== ไอเท็มและอาวุธ ====
โทจิรุเกียร์ (トジルギア)
ไอเท็มหลักของโทจิเท็นด์ที่ถูกสร้างโดยอิจิรุเดะ มีความสามารถผนึกโลกคู่ขนานไว้และใช้ดึงพลังเพื่อสร้างเป็นสัตว์ประหลาดวารุโด เมื่อโทจิรุเกียร์ถูกทำลายทำให้โลกคู่ขนานที่ถูกผนึกนั้นถูกปลดปล่อยออกมา
เกียร์โทจินเกอร์ (ギアトジンガー)
อาวุธประจำตัวของสเตซีซาร์ รูปทรงปืน มีลักษณะเดียวกันกับเกียร์โทรินเกอร์ของเซ็นไคเจอร์ แต่ตัวปืนเป็นสีม่วง ถูกสร้างขึ้นมาโดยอิจิรุเดะ มีคุณสมบัติการใช้งานคล้ายกับเกียร์โทรินเกอร์ของเซ็นไคเจอร์ แต่มีจุดแตกต่างกันคือ เมื่อติดตั้งกับดาร์คเซ็นไตเกียร์ฮีโร่ไซด์ของขบวนการในอดีตจะเป็นการเรียกนักรบของขบวนการนั้นโดยลักษณะที่ปรากฏตัวจะเป็นตัวปลอมที่เลียนแบบมาจากตัวจริง หรือเมื่อติดตั้งดาร์คเซ็นไตเกียร์คิไคไซด์จะทำการเรียกหุ่นยนต์ยักษ์ของขบวนการนั้น ซึ่งหุ่นที่ปรากฏนั้นเป็นตัวปลอมที่เลียนแบบเช่นเดียวกันกับนักรบของขบวนการนั้นเช่นกัน แต่มีข้อเสียคือหากเรียกใช้เกียร์เรียกนักรบหรือหุ่นยนต์ยักษ์จำนวนมากเกินไป ทำให้พลังงานของเกียร์โทจินเกอร์หมดส่งผลทำให้นักรบหรือหุ่นยนต์ยักษ์ตัวปลอมที่ถูกอัญเชิญมานั้นหายไปทันที
ในตอนที่ 13 มีการใช้งานอีกครั้งโดยเป็นการใช้เลียนแบบเกียร์โทรินเกอร์บาซูก้าโดยใช้ชื่อว่า รีไซเคิลบาซูก้า ผู้ใช้คือ ขบวนการรีไซเคิล ไดเวิลด์เจอร์
ดาร์คเซ็นไตเกียร์ (ダークセンタイギア) หรือ เกียร์ความมืด (暗黒ギア)
ไอเท็มรูปร่างฟันเฟืองสีม่วง มีลักษณะเดียวกันกับเซ็นไตเกียร์ของเซ็นไคเจอร์แต่ตัวเฟืองเป็นสีม่วงลายสีเงิน ถูกสร้างโดยอิจิรุเดะ เป็นไอเท็มหลักของสเตซี่ที่ใช้งานแปลงร่างและเรียกใช้นักรบหรือหุ่นยนต์ยักษ์ของขบวนการนั้นในรูปแบบเลียนแบบ ซึ่งแตกต่างกับของเซ็นไคเจอร์ที่ใช้พลังความสามารถของขบวนการในอดีต
==== หุ่นยนต์ความมืด ====
แบทเทิลซีซาร์โรโบ (バトルシーザーロボ)
หุ่นรบของสเตซีซาร์ เป็นหุ่นยนต์นักรบความมืดที่อิจิรุเดะสร้างขึ้นมา มีอาวุธประจำตัวคืออังโคคุเค็น, สเตชิลด์ และมีอาวุธดาบสั้นซีซาร์ซอร์ดที่เก็บบริเวณตรงไหล่และแขน ในตอนที่ 14 ได้ถูกทำลายจนไม่เหลือชิ้นดีโดยทูไคโอ คัตตาน่า
;แบทเทิลซีซาร์โรโบ รุ่นที่ 2 (バトルシーザーロボ 2世)
แบทเทิลซีซาร์โรโบรุ่นใหม้ที่อิจิรุเดะพัฒนาขึ้นมาเพื่อต่อสู้กับพวกเซ็นไคเจอร์โดยเฉพาะ ทั้งน้ำหนักและรูปร่างที่เบากว่าและมีความเร็วที่เพิ่มขึ้นจากรุ่นแรกอย่างมาก มีลักษณะคล้ายกับหุ่นยนต์รุ่นก่อนแต่มีจุดแตกต่างคือส่วนหัวได้ถูกปรับเปลี่ยน ถูกทำลายจากการต่อสู้ของซูเปอร์เซ็นไคโอจูรันและซูเปอร์ทูไคโอ
;แบทเทิลซีซาร์โรโบ รุ่นที่ 3 (バトルシーザーロボ 3世)
หุ่นยนต์รุ่นที่ 3 ของสเตซีซาร์ เป็นหุ่นยนต์ที่มีข้อมูลเก่าแล้วนำมาอัพเกรดใหม่ให้แข็งแกร่งยิ่งขึ้น
เซ็นไคโอ แบล็คจูรากาออน (ゼンカイオー ブラックジュラガオーン)
หุ่นยนต์ที่รวมร่างระหว่างแบล็คจูรันไทแรนโนและแบล็คกาออนไลอ้อน มีลักษณะคล้ายกับเซ็นไคโอ จูรากากอน แต่สีของหุ่นเป็นสีม่วงและสีดำ สามารถควบคุมด้วยตัวเอง โดยการใช้งานนั้นเรียกผ่านดาร์คเซ็นไตเกียร์จูรันและดาร์คเซ็นไตเกียร์กาออน มีอาวุธประจำตัวคือ แบล็คจูรันซอร์ด และ แบล็คกาออนคลอว์
ฮาไคจูโอ (ハカイジュウオー)
สัตว์ประหลาดจักรกลขนาดยักษ์ ที่สร้างมาจากชิ้นส่วนของผู้นำโทจิเท็นด์รุ่นก่อนแล้วถูกสร้างเป็นร่างขยายใหญ่ของฮาไคเซอร์ ไค มีพลังที่แข็งแกร่งสุดในบรรดาหุ่นยนต์ความมืด
อิจิรุเดสทรอยเยอร์ รุ่นที่ 4 (イジルデストロイヤー4世)
ข้อมูลจำเพาะ
== ข้อมูลอื่นๆ ==
คัลเลอร์ฟูล (カラフル)
ร้านคาเฟ่ขนมที่ยาสึเดะเป็นเจ้าของร้าน เป็นฐานทัพหลักของเซ็นไคเจอร์
== เพลงประกอบ ==
เรื่องนี้ไม่มีเพลงปิดเรื่องเช่นเดียวกับลูแปงเรนเจอร์ VS แพทเรนเจอร์
เพลงเปิดเรื่อง
"เซ็นเรียวคุเซ็นไค! เซ็นไคเจอร์" 
ร้องโดย สึรุโนะ ทาเคชิ (つるの剛士)
เป็นเพลงเปิดเรื่องแรกที่มีท่าเต้นประกอบ
ในช่วงกลางเพลงเปิดเรื่องมีการแทรกวิดีโอไฮไลต์ของแต่ละตอน
ในตอนที่ 49 ถูกใช้เป็นเพลงจบเรื่องแทน
เพลงประกอบ
"เซ็นไคกัตไต! จูรากาออน"  (ตอนที่ 2)
ร้องโดย ซาซากิ อิซาโอะ (ささきいさお), โฮริเอะ มิตสึโกะ (堀江美都子)
"คอมบิเนชัน! บรูมาจีน"  (ตอนที่ 4)
ร้องโดย ไซคิกเลิฟเวอร์, โกโจ มายูมิ (五條真由美)
"ไคโซคุ โนะ อุตะ"  (ตอนที่ 8)
ร้องโดย ซ็อกส์ โกลด์ซีกเกอร์ (มาชิโกะ อัตสึกิ)
"ไคโซคุโอเปอเรชัน! ทูไคโอ"  (ตอนที่ 12)
ร้องโดย ทากาโตริ ฮิเดอากิ (高取ヒデアキ)
"POWER UP! ซูเปอร์เซ็นไคเซอร์"  (ตอนที่ 19)
ร้องโดย ทาคาฮาชิ ฮิเดยูกิ (高橋秀幸)
"Let's go! ซูเปอร์ทูไคเซอร์"  (ตอนที่ 20)
ร้องโดย มัตสึบาระ สึโยชิ (松原剛志)
"เชนจ์เซ็นไค! เซ็นไคเจอร์"  (ตอนที่ 25)
ร้องโดย อิเสะ ไดคิ (伊勢大貴)
ก่อนหน้านี้ถูกใช้เป็นเพลงจบของ สปินออฟ การเปิดตัวครั้งใหญ่ เซ็นไคเรด!
"5 together! เซ็นไคเจอร์"  (ตอนที่ 28)
ร้องโดย สึรุโนะ ทาเคชิ, NoB
"โจเซ็นไคกัตไต! เซ็นไคจูโอ"  (ตอนที่ 38)
ร้องโดย เอ็นโด มาซาอากิ
"HEROES, BE AMBITIOUS!" (ตอนที่ 39)
ร้องโดย คาเงยามะ ฮิโรโนบุ
"ไดอัลมาวาเสะ! เซ็นเรียวคุเซ็นไคโอ"  (ตอนที่ 40)
ร้องโดย คุชิดะ อากิระ
เพลงตัวละคร
"ฮาจิเมะ นิ BANZAI!" 
ร้องโดย โกชิคิดะ ไคโตะ (โคมากิเนะ ไคตะ)
"จูรัน ☆ โซล" 
ร้องโดย จูรัน (อาซานุมะ ชินทาโร่)
"TRULY YOURS"
ร้องโดย กาออน (คาจิ ยูกิ)
"นุนุนุ ☆ มาจีนน์"  (ตอนที่ 45)
ร้องโดย มาจีนน์ (มิยาโมโตะ ยูเมะ)
"วาเระ โอโม ยุเอะ นิ ยูเมะ อาริ" 
ร้องโดย บรูน (ซาโต ทาคุยะ)
"FLAG ~ไคโซคุ โนะ บิกาคุ~" 
ร้องโดย ซ็อกส์ โกลด์ซีกเกอร์ (มาชิโกะ อัตสึกิ)
"โกลด์ซีกเกอร์ ☆ ไคโซคุ โนะ โอคิเตะ" 
ร้องโดย ฟรินท์ โกลด์ซีกเกอร์ (โมริ ฮินามิ), คัตตาน่า โกลด์ซีกเกอร์ (ซุซุกิ เรียวตะ), ริคกี้ โกลด์ซีกเกอร์ (มัตสึดะ ซัทสึมิ)
"STACY THOUGHT" (ตอนที่ 45)
ร้องโดย สเตซี่ (เรียว เซโกกุจิ)
"คัลเลอร์ฟูล ☆ วันเดอร์ฟูล"  (ตอนที่ 45)
ร้องโดย โกชิคิดะ ยาสึเดะ (ซาคาคิบาระ อิคุเอะ)
"เซ็ทจัง โนะ ซูเปอร์เซ็นไตควิซ" 
ร้องโดย เซ็ทจัง (ฟุคุเอ็น มิซาโตะ)
== รายชื่อตอน ==
ในการนับจำนวนตอนของเรื่องจะถูกเรียกว่า ตอนที่ x! (第○カイ！) ตามด้วยจำนวนเลข และชื่อตอนในภาษาญี่ปุ่นมักจะมีคำว่า ไค เข้ามาแฝงในชื่อตอนทุกครั้งซึ่งจะอยู่ในรูปคำทั้งฮิรากานะ และ คะตาคานะ รวมไปถึงตัวอักษรคันจิที่อ่านว่าไค ทั้งนี้ชื่อตอนถูกปรากฏผ่านไตเติ้ลเพลงเปิดเรื่อง
== ในสื่ออื่น ==
=== ภาพยนตร์ ===
ขบวนการโลกจักรกล เซ็นไคเจอร์ เดอะมูฟวี่ สีแดงรวมพล! ศึกอลวนออลเซ็นไต! (機界戦隊ゼンカイジャー THE MOVIE 赤い戦い！ オール戦隊大集会！)
ฉายเมื่อวันที่ 20 กุมภาพันธ์ ค.ศ. 2021 ฉายควบกับ ขบวนการมณีมนตรา คิราเมเจอร์ THE MOVIE Be Bop Dream และ ขบวนการอัศวินไดโนเสาร์ ริวโซลเจอร์ ภาคพิเศษ เมมโมรี่ ออฟ โซลเมทส์
เซเบอร์ + เซ็นไคเจอร์ ซูเปอร์ฮีโร่เซ็นคิ (セイバー+ゼンカイジャー スーパーヒーロー戦記)
ภาพยนตร์ผลงานครบรอบ 50 ปีมาสค์ไรเดอร์ และครบรอบผลงาน 45 เรื่องซูเปอร์เซ็นไต ฉายเมื่อวันที่ 22 กรกฎาคม ค.ศ. 2021
===  V ซิเน็กซ์ ===
ขบวนการโลกจักรกล เซ็นไคเจอร์ VS คิราเมเจอร์ VS เซ็มไปเจอร์ (機界戦隊ゼンカイジャーVSキラメイジャーVSセンパイジャー)
=== สปินออฟ ===
คิไคเซ็นไต เซ็นไคเจอร์ สปินออฟ การเปิดตัวครั้งใหญ่ เซ็นไคเรด! (機界戦隊ゼンカイジャー スピンオフ ゼンカイレッド大紹介！)
ฉายผ่านวิดีโอสตรีมมิ่ง TELASA เป็นภาคย่อยสปินออฟ เผยแพร่เมื่อวันที่ 21 มีนาคม ค.ศ. 2021 ถึงวันที่ 28 มีนาคมปีเดียวกัน มีจำนวนตอนทั้งหมดถึง 2 ตอน
;ตัวละครที่ปรากฏ
:;เซ็นไคเรด (ゼンカイレッド)
:นักรบชายปริศนาผู้อ้างตัวเป็นเซ็นไคเจอร์คนแรก มีบุคลิกที่ซับซ้อน ไม่ชอบสมาชิกในทีมที่เป็นคิไคนอยด์และต้องการพยายามให้สมาชิกทั้งหมดของขบวนการนี้เป็นมนุษย์ เป็นบุคคลที่นอร์มอลวารุโมโนะเวิลด์มอบเกียร์โทรินเกอร์และเซ็นไตเกียร์สีแดง เมื่อแปลงร่างมีลักษณะคล้ายชุดเดียวกันกับเซ็นไคเซอร์ แต่เป็นชุดสีแดงเช่นเดียวกับอากะเรนเจอร์ที่เป็นต้นแบบ มีสโลแกนคำขานกล่าวคือ พลังสีแดง! (レッドのパワー!) เมื่อใช้ท่าไม้ตายจะเป็นการใช้เกียร์ทรินเกอร์ให้กลายเป็นดาบไฟแล้วฟันคู่ต่อสู้
:;นอร์มอลวารุโมโนะวารุโด (ノーマル悪者ワルド)
:สัตว์ประหลาดเวิลด์ที่มีลักษณะคล้ายกับซูเปอร์วารุโมโนะวารุโด มีความสามารถทำให้คิไคนอยด์กลายสภาพเป็นมนุษย์ และสามารถขยายร่างได้เองซึ่งแตกต่างกับซูเปอร์วารุโมโนะวารุโดที่ไม่สามารถขยายร่างได้
:;ซึรุฮิเมะ (鶴姫) / นินจาไวท์ (ニンジャホワイト)
:หัวหน้าทีมจากขบวนการนินจา คาคุเรนเจอร์ ปรากฏตัวต่อหน้าไคโตะหลังจากที่ปราบนอร์มอลวารุโมโนะวารุโด โดยได้แนะนำเกี่ยวกับหัวหน้าทีมขบวนการที่มีสีขาวประกอบ
ทูไคเซอร์ x โกไคเจอร์ ~กลิ่นทานูกิคือเจ้าสาวเดือนหก~ (ツーカイザー×ゴーカイジャー 〜ジューンブライドはたぬき味〜)
ฉายผ่านวิดีโอสตรีมมิ่ง TTFC เผยแพร่เมื่อวันที่ 5 มิถุนายน ค.ศ. 2022
== การออกอากาศ ==
ขบวนการโลกจักรกล เซ็นไคเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 7 มีนาคม ค.ศ. 2021
ในประเทศไทย ลิขสิทธิ์เป็นของการ์ตูนคลับมีเดีย โดยออกอากาศทางช่องทีวีดิจิทัล ช่อง 9 MCOT HD ช่อง 30 ทุกวันเสาร์ เวลา 8:00 น. เมื่อวันที่ 4 กุมภาพันธ์ ค.ศ. 2023 และเผยแพร่ผ่านทางช่องยูทูบ Cartoon Club Channel ทุกวันเสาร์ เวลา 9:00 น. นอกจากนี้ยังมีรูปแบบเสียงต้นฉบับพร้อมคำบรรยายภาษาไทย สำหรับผู้ชมที่สมัครสมาชิกในระบบ Membership รายเดือนของทางแชนแนล
== อ้างอิง ==
=== หมายเหตุ ===
=== ข้อมูลที่มา ===
== ข้อมูลลิงก์ ==
- ทีวีอาซาฮิ
- โตเอะ
ซ
ซ